
DISPUTATIO  MEDICA 


INAUGURALIS, 


DE 


PHTHISI  PULMONUM, 


§  i.  HTHISIS,  uti  observarunt  Hippo¬ 


crates  et  omnes  alii  medici,  inter 


duodevicesimum  annum  et  trigesimum  quin¬ 
tum  aetatis  incipit.  Hac  aetate,  prae  caeteris, 
in  phthisin  mortales  incidunt ;  quia  tunc  non 
solum  semina  haereditariorum  morborum  po¬ 
tissimum  vigent,  sed  etiam  corpus  humanum 
iis  maxime  morbis  malisque  opportunum  est, 
quibus  phthisis  supervenire  solet. 


A 


2 


DISPUTATIO  MEDICA 


ii.  Uti  phthisis,  seu  tabes,  diversam  ali¬ 
quatenus  curationem  requirit,  prout  etiam- 
num  nascens  sit,  vel  jam  inflammationem  mo¬ 
verit,  vel  suppurationem  ;  ita  potest  in  nascen¬ 
tem ,  in  confirmatam ,  et  in  ulcerosam  seu  in¬ 
vetera  tam,  haud  inepte  dividi. 

iii.  Tabes  plerumque  tarde  et  insidiose  ob¬ 
repit  ;  et,  cum  initio  adeo  ferme  levis  sit,  ut 
neque  tabescens  ipse  nedum  amici  morbum 
habeant,  quippe  qui  nesciant,  quanta  poftea 
mala  praebeat,  rarissime  medicis  observandi, 
quibus  notis  insigniatur,  se  prius  offert  occa¬ 
sio,  quam  aliquandiu  jam  increvit. 

«  « 

iv.  Nascente  tabe,  languescit  plerumque 
tam  corpus,  quam  animus.  Invalidum  cor¬ 
pus  laborisque  impatiens  se  movere  piget,  et 
levissima  exercitatione  brevi  fatigatur ;  ne¬ 
que  remissus  et  languidus  animus,  ea,  ut  an- 

t 

tea,  expetit,  quae  ipsum  obledfent  et  recreent. 

v.  Haud 


I 

v.  Haud  multo  post,  indubia  signa  incres¬ 
centis  morbi,  ubique  corporis,  apparent.  Pal¬ 
let  et  languet  facies ;  flaccet  atque  marcet 
totum  corpus.  Manuum  palmae,  maxime  ap¬ 
propinquante  vespere,  calescunt,  fiuntque  so¬ 
lito  sicciores.  Siccescit,  appetente  luce,  sum¬ 
ma  cutis,  atque  alterutraque  nonnunquam  ge¬ 
na  rubore  suffunditur  ;  unde  conflat,  tabes¬ 
centem  jam  febricula  corripi. 

vi.  Haec  (iv.  et  v.)  mala  saepe  diu  ante  ur¬ 
gent,  quam  in  ulla  thoracis  parte  dolor  senti¬ 
tur.  Interea  autem  phthisicus,  quoties  se  ut¬ 
cunque  exercet,  levi  afficitur  spirandi  difficul¬ 
tate.  Demum  supervenit  paulatim  sicca  tus¬ 
sicula,  quae,  pariter  atque  spiritus  difficultas, 
insolito  omni  corporis  motu  concitatur. 

vii.  Si  hujusmodi  signa  vere  urgent,  haud 
raro  levantur  aut  evanescunt  aeflate.  Ineun- 
te  vero  autumno,  ingravescunt ;  et  nova  in¬ 


super 

super  mala  nascuntur.  Vel  in  alterutro  la- 

% 

tere  dolor  levis  inhaeret,  vel,  huc  subinde  il- 
lucve,  per  thoracem  subito  percurrit ;  atque 
tussi  intenditur,  quas  nunc,  quam  antea,  gra¬ 
vior  eft.  Dolet  frequenter  caput ;  atque  nau- 
seait  stomachus,  neque  raro  assumpta  alimen¬ 
ta  rejicit. 

viii.  Quanquam  phthisicus  sedulo  caveat, 
ne  ex  frigore  detrimentum  capiat,  vesperas¬ 
cente  tamen  die,  plerumque  irraucescit.  Sae¬ 
pe,  primum  fere  ut  se  in  ledlum  inclinat,  tus¬ 
si  vexatur  •  quae  tamen  brevi  plerumque  in¬ 
terquiescit,  obrepitque  gratus  somnus.  Mor¬ 
bo  vero  increscente,  vel  frigore  subito  exas- 

i 

perato,  saepe  tussi  ex  somno  excitatur  ;  at¬ 
que  mane  ex  pulmonibus  exscreat  vel  extus¬ 
sit  humorem,  crassum  et  tenacem,  qui  ple¬ 
rumque  ex  solo  muco  constat. 


ix.  Interdiu 

ix.  Interdiu  arteriae  solito  exilius  ac  imbe¬ 
cillius  micant ;  sed,  die  ad  casum  inclinante, 
crebrius  plerumque  et  validius. 

x.  Poftquam  phthisis,  qualis  signis  hacte¬ 
nus  memoratis  cognoscitur,  et  incipiens  apte 
nominatur,  unum,  alterum,  imo  complures 
interdum  annos,  continuavit,  aeftivo  calore 
mitescens,  hiemali  ingravescens  frigore  ;  su¬ 
perveniunt  alia  mala,  etiamque  graviora,  qu^ 
superquam  satis  ofiendunt,  inflammationem  in 
alterutro  pulmonum  incepisse,  et  morbum  eo 

i 

pervenisse  gravitatis,  ubi  confirmatus  rede 
appelletur. 

xi.  Confirmata  phthisi,  pro  tussicula  titil¬ 
lante,  quae  antea,  ftatutis  tantum  temporibus, 
vexabat,  dein  intermittebat,  tussis  vehemens, 
sonora,  et  frequentior,  aegrum  fatigat.  Do¬ 
lor,  sive  in  latere  sive  sub  sterno,  pleno  spiri¬ 
tu  intenditur,  et  multo  magis  tussiendi  nisi¬ 
bus  ; 


i 

bus ;  neque  aeger  lateri  dolenti  poteft  in¬ 
cumbere.  Animae  magna  difficultas  est,  i- 
temque  asperitas  *  ;  atque,  inter  tussiendum, 
molestissima  praecordiorum  gravitas  f.  Haud 
raro,  etiamsi  gravi  tussi  fatigatus,  phthisicus 
nihil  tamen  expectorat. 

xii.  Interea,  lingua  saepe  sorde  obsita  est. 
Haud  raro  urget  sitis.  ICtus  arteriarum  pleni 
sunt,  celeres  et  duri.  Simul  alia  adsunt  signa 
febris ;  quae  tamen  nondum  meridie  incre¬ 
mentum  et  vespere  capit,  necdum  matutinum 
movet  sudorem. 

xm.  Quod  expeCtoratur,  id,  mutato  pau- 

latim  colore,  impervium  luci  fit,  flavum  aut 

subviride, 


*  Vid.  Ryan.  Inquiry  into  the  Nature ,  &c.  of 
Consumption • 

f  Vid.  Morton.  Phthisiolog .  pag.  10.3. 

subviride,  neque  raro  sanguine  striatum.  Si¬ 
quando  phthisicus  expectorare  intermisit, 
haud  multo  post  humorem,  per  omnia  puru¬ 
lentum,  extussire  incipit. 

xiv.  Sputum  purulentum  phthisin  invete¬ 
rasse,  atque  ulcerosum  alterutrum  pulmonem, 
indicat.  Morbus  nunc  heElicam  febrem  mo¬ 
vet,  et  rarissime  sanabilis  est.  Hic  itaque 
loci,  res  videtur  poscere,  ut  heElicam  quam 
brevissime  describamus. 

xv.  Ante  meridiem,  corpus  pallet,  et  sub¬ 
inde  horret.  Sed,  vergente  in  nodem  die, 
cutis  calleseit,  praecipue  in  palmis  manuum 
et  pedum  plantis.  Venas  simul  sanguine 
solito  magis  distentae  videntur. 

xvi.  Increscente  morbo,  accessiones  h  e  Elias 
observabiles  fiunt ;  quae  tamen  neque  certo 

circuitu 

circuitu  redeunt,  neque  certum  spatium  im¬ 
plent,  sed  fortuito  plerumque  adveniunt. 

xvii.  Quando  sputum  fit  crassum  et  copio¬ 
sum,  singulis  diebus,  quinta  prope  hora  post¬ 
meridiana,  accessio  accedit,  quam  praegredi- 

\  .  |  * 

untur  languor,  debilitas,  frigus  et  horror.  Nec 
multo  post,  succedit  calor  insolitus,  qui  con¬ 
tinuat  usque  ad  secundam  horam  matutinam. 
Tunc,  maxime  in  superioribus  corporis  parti¬ 
bus,  oritur  sudor,  quo  levantur  tussis,  spi¬ 
randi  difficultas,  aliaque  mala,  quae,  inter 
horrorem  et  calorem,  urgebant ;  atque  op¬ 
tatus  aegro  somnus  obrepit  *. 

i 

_  t 

xvm.  Postquam  vespertina  accessio  com¬ 
pluries  repetivit,  alia,  at  minus  notabilis,  me¬ 
ridiano  fere  tempore,  advenit.  Haec  vero  ple¬ 
rumque 


*  Vid.  Morton.  Phtbisiolog .  pag.  112. 

rumque  levis  est,  neque  calorem,  quem  mo¬ 
vet,  praegreditur  horror,  vel  saltem  rarissimi. 

xix.  Accessiones  assumpto  alimento  au¬ 
gentur  ;  atque  meridiana,  quippe  cum  raro, 
nisi  post  prandium,  notabilis  sit,  a  quibusdam 
putata  est  assumpto  alimento  moveri. 

i  » 

xx.  Ab  initio  febris  heclk<%,  urina  rufa  est ; 
atque,  quae  in  ea  subsidunt,  ea  modo  subrubra 
sunt,  modo  albida. 

xxi.  Aliquandiu  postquam  incepit  heclica , 
alvus  astri&a  est;  sed,  ut  no&urni  sudores  co¬ 
piosi  fiunt,  liquida  copiose  et  persaepe  dejicit. 
Haec  diarrhoea,  quam  colliquativam  medici 
nominant,  atque  sudationes,  vices  haud  raro 
alternant,  atque,  mirum  in  modum,  corpus 
debilitant  et  macerant.  Extremis  ideo  cor¬ 
poris  partibus  non  nutritis,  ungues  curvi  fi¬ 
unt,  et  pili  defluunt. 


B 


XXII. 


IO 


DISPUTATIO  MEDICA 


XX'H.  Morbo  increscente,  tunica  orbibus 

* 

oculorum  adnata  candore  nitescit.  Palles¬ 
cunt  simul  genae,  accessionibus  remittentibus  \ 
at,  inter  accessiones,  in  utrisque  pars  circum¬ 
scripta  roseo  rubore  fulget.  Ore  plerumque 
humido,  sitis  rarissime  urget :  sed,  sub  finem 
morbi,  ubi  lingua  ac  fauces,  inflammatione 
captae,  aphthis  exasperantur,  sitis  importuna 
urget ;  simulque,  haud  raro,  est  devorandi  dif¬ 
ficultas. 

xxiii.  Phthisi  indies  ingravescente,  atque 
defluentibus  viribus,  pedes  plerumque  aqua 
inter  cutem  tumescunt.  Arteriarum  motus, 
nisi  spatiis  quae  implent  accessiones,  celeres 
sunt,  ac  imbecilli  ;  verum,  per  accessiones, 
validiores.  Sub  finem  morbi,  accessiones  hec - 
tictf  persaepe  inobservabiles  sunt. 

% 

xxiv.  Per  accessiones  he£lic<x,  raro  dolet 
caput ;  et,  quod  sane  mirum,  adhuc  rarius 

delirium 

delirium  est.  Paucis  vero  diebus  ante  finem* 
incipit  labare  animus,  neque  plerumque  con¬ 
stat  usque  ad  mortem. 

xxv.  Mirum  est,  at  tabescenti  fortunatum, 
animum,  nisi  morbi  initio,  non  solum  a  metu 
mortis  liberum  esse,  sed  etiam  vitas  et  futurae 
prosperae  valetudinis  spe  eredum.  An  error, 

aegro  gratissimus,  ex  toto  corpore  male  se  ha- 

* 

bente  oriatur,  necne,  ut  conjedat  Rushius  *9 
nondum  satis  constat. 

xxvi.  Ex  quo  tempore,  sputum  crassum 
fit  atque  purulentum,  dolor  plerumque  et  spi¬ 
randi  difficultas  multum  levantur,  etiamque 
tussis.  Sed  fugax,  eheu  !  haec  molestiae  in¬ 
tercapedo  est.  Namque,  ulceribus  pulmo¬ 
num  plus  indies  puris  effundentibus,  spiritus 

difficultas 


*  Vid.  Ruse.  Inquiry ,  &c9 

difficultas  revertitur,  atque  tussis,  quam  antea, 
crebrius  phthisicum  vexat.  Vice  autem  a- 
cuti  in  thorace  doloris,  dolor  haud  raro,  qua¬ 
lem  movet  exulceratio,  sentitur,  maxime  sub 
sterno;  atque  frequente  tussi  adeo  intenditur, 
ut  perpetuam  ferme  vocis  asperitatem  faciat. 

xxvii.  Fceminarum  nonnullas,  phthisi  in- 

\ 

cipiente,  cessant  menses  profundere  ;  aliae 
non  ante,  quam  aliquandiu  increvit.  Imo, 
nonnullae,  quae,  ineunte  morbo,  menses  inter¬ 
miserunt,  inflammatione  superveniente  et  con¬ 
firmato  morbo,  denuo  profundunt ;  sed,  ubi 
ulcerosi  pulmones  inveteratam  phthisin  mani¬ 
festarunt,  desinunt  menstruales  esse,  simula 
que  fcec undae. 

xxviii.  Quocunque  tempore  cessant  men- 

rj  <  {  •  ?  .*  \  1*?  -  .  •  * 

ses,  phthisis  exasperatur,  et  gradum  properat. 
Etsi  igitur  mensium  cessatio  phthisin  haud- 
quaquam  movet,  ut  opinantur  ipsae  phthi¬ 


sicae  ; 

sicae  ;  omnia  tamen  mala,  quibus  premuntur, 
graviora  reddit. 

xxix.  Phthisis  cursu,  qualem  descripsi¬ 
mus,  plerumque  obrepit,  increscit,  demumque 
inflammationem  movet  et  suppurationem. 
Hoc  vero  nequaquam  perpetuum  est.  Quippe 
nonnunquam  ab  inflammatione  pulmonum  in¬ 
cipit.  Interdum  nihil  ex  pulmonibus  expec¬ 
torat  phthisicus,  dum,  abscessu  subito  rupto, 
pus  in  pulmonum  fistulas  effundatur.  Ali¬ 
quando,  quamvis  nondum  inceperit  pus  ex¬ 
tussire,  morbo  tamen  consumitur.  Imd  etiam, 
phthisis-interdum  transit  m  pneumoniam* 


DIAGNOSIS. 

DIAGNOSIS. 

xxx.  Catarrhus  solus  morbus  est,  cui  ulla 
similitudo  est  cum  phthisi.  Si  medicus  igitur 
de  morbo  dubitat,  debet  attento  animo  animad¬ 
vertere,  quae  mala  urgeant,  qualemque  mate-, 
riam  aeger  expe&oret.  His  cognitis,  plerum¬ 
que  facile  discernere  poterit,  an  catarrho  la¬ 
boret  aeger,  an  lenta  tabe  consumatur. 

t 

xxxi.  i.  Tussis,  quam  movet  catarrhus , 
initio  sicca  est ;  sed,  brevi  post  tempore,  hu- 
mida  fit,  simulque  pituita  destillat  ex  naribus. 
Tussicula,  contra,  phthisicorum,  non  initio 
solum  adversae  valetudinis,  sicca  est  ;  sed 
etiam,  per  menses,  im6  vero  annos. 


2.  Tussis* 

2.  Tussis,  quae  catarrho  aegros  vexat,  ve¬ 
hemens  est  et  constans.  Tussis  phthisicis  mo¬ 
lesta,  lenis  est ;  atque,  temporibus  quamvis 
incertis,  intermittit  et  revertitur,  sine  eviden- 
te  causa. 

3.  Qninetiam,  phthisi  confirmata,  tussim 
dolor,  in  aliqua  thoracis  parte,  vel  gravitatis 
sensus,  comitatur.  Catarrho  affedis  angustia 
quasi  thoracis  molesta  est,  potius  quam  do¬ 
lor.  Vel,  siquando  dolor  eos  urgeat,  ple¬ 
rumque  in  pedore  est,  sed  nulli  parti  inhae¬ 
ret  ;  simulque  in  aliis  partibus,  prascipue  cer¬ 
vice  et  capite  *,  sentiuntur  dolores,  quales 
movet  rheumatismus, 

4.  Tussis,  porro,  phthisi  macescentium 
movet  sonum,  ei  similem,  qui  ex  cavo  vasis 

prodit : 


*  Vid,  Cullen.  First  Lines ,  Vol.  ii. 

prodit  ;  non  item  tussis  laborantium  ea» 
tarrho  *. 

xxxil.  Catarrhus  plerumque  febrem  fe- 
briculamve  movet  \  at  hecliecu  omnino  dissimi- 
lem,  quae  vires  eorum  dissipat,  qui  confirma¬ 
ta  phthisi  macerantur. 

xxxiii.  Catarrhus  fere  semper  oritur  a 
frigore,  et,  quum  morbus  natura  levis  sit, 
brevi  cedit  medicamentis  et  remediis.  Phthi¬ 
sis  interdum  tantum  frigore  concitatur  ,  at¬ 
que,  undecunque  concitata,  rarissime  admit¬ 
tit  medicinam,  sed  miserum  mortalem  lenta 
tabe  consumit. 

xxxiv.  Quum  id,  quod  exspuunt  catarrho 

affe&i,  pus,  quod  expe&orant  phthisici,  co¬ 
lore, 


*  Vid.  Ryan.  Inquiry  into  the  Nature ,  Causes ,  1£cj 
of  Consumption , 


\ 

lore,  spissitate,  odore,  et  comparativa  gravi¬ 
tate  adeo  frequenter  simulet  ;  nemo  sane 
medicorum,  his  utrorumque  qualitatibus  in¬ 
ter  se  periculo  comparatis,  potest  certo  dis¬ 
cernere,  urgeatne  phthisis,  an  catarrhus. 

xxxv.  Quemadmodum  vero  distinguantur 
pus  et  mucus,  tandem  periculis  compertus 
est  Carolus  Darvinus,  clarissimi  Erasmi 
desideratus  filius.  Quid  doceant  haec  experi¬ 
menta,  hic  loci,  paucis  dicam. 

* 

xxxvi.  i.  Pus,  uti  his  periculis  compertum 
est,  pariter  atque  mucus,  acido  sulphurico  sol¬ 
vuntur  ;  et,  aqua  affusa,  utraque  ab  acido 
separantur :  sed  pus  vel  ad  imum  defertur, 
vel,  vase  agitato,  liquorem  turbidum  reddit ; 
dum  mucus  vel  liquori  supernatat,  vel  agitato 
liquori  innatat  in  flocculos  didu&us. 


C 


2.  Lix  i 

2.  Lixivium  alcalinum  causticum  mucum 
dissolvit,  itemque  pus,  at  aegrius  ;  atque  af¬ 
fusa  aqua  pus  a  lixivio  dissociat  et  praeceps 
dat,  sed  non  item  mucum. 

3.  Acido  sulphurico  diluto  pus  deliquescit, 
mucus  vero  non  ita. 

4.  Murias  hydrargyri  corrosivus  mucum 
dissolvit,  sed  non  pus. 

xxxvn.  Alii  experimenta  Darvini  itera¬ 
runt  ;  atque,  cura  adhibita,  plerumque  ea¬ 
dem,  per  omnia,  quae  ipse,  comperti  sunt. 


PRO- 

PROCLIVITAS. 

xxxviii.  Tres  causae  ab  audtoribus  memo¬ 
rantur,  quae  mortales  in  phthisin  proclives  fa¬ 
ciant,  nempe  proprietas  quaedam  seu  tempera¬ 
mentum  corporis,  thorax  male  conformatus, 
atque  debilitas.  De  his  singulatim,  pauca 
dicenda  sunt. 

xxxix.  Proprietas,— Quum,  ut  inter  se 
consentiunt  omnes  fere  scriptores,  phthisis  a 
parentibus  perveniat  ad  prolem,  vix  dubium 
est,  quin  a  quadam  corporis  proprietate  gen¬ 
tilitia,  ex  parte,  oriatur.  Haec  proprietas  a 
plerisque  medicorum  putatur  eadem  esse,  at¬ 
que  ea,  quae  glandulosis  seu  strumosis  com¬ 
munis  est ;  quamque  indicant  capilli  albidi 
vel  rutuli,  vel  rufi,  oculi  coerulei,  cutis  laevis 


et 

et  mollicella,  roseus  genarum  rubor,  atque  la¬ 
brum  superius  crassum  *. 

xl.  Phthisi  vero,  quae  tuberculis  pulmo- 
num  supervenit,  saepius  consumuntur  ii,  qui 
temperamento  corporis  melancholici  sunt,  ni¬ 
gris  capillis,  pallida  facie,  solidis  partibus  cor¬ 
poris  laxis  f .  Hoc  vero  genus  hominum  ra¬ 
rissime  strumosum  est. 

« 

xli.  His  (xxxix.  et  xl.)  cognitis,  conclu-> 
dere  aequum  videtur,  proprietatem  corporis, 
unde  tubercula  oriuntur,  prorsus  diversam  no¬ 
tis,  quibus  cognoscitur,  ab  ea  esse,  unde  scro- 
fula. 

xli  i.  In  pulmonibus  quidem  eorum,  quos 
phthisis  absumpsit,  tubercula  fere,  magnitu¬ 
dine 


*  Vid.  Cullen.  First  Lines ,  vol.  iv.  p.  383. 
f  Ibid%  vol.  ii.  p.  435. 


DE  PHTHISI  PULMONUM. 


21 


dine  varia,  modo  avellanam  aequantia,  ubique 
sparsa  inveniuntur  ;  quorum  majora  pus  con¬ 
tinent,  minora  vero  duritia  induratas  glan¬ 
dulas  conglobatas  referunt.  Quum  hujus¬ 
modi  tubercula  saepe  in  pulmonibus  eorum  ex- 

istant,  quorum  simul  glandulas  depascit  sero- 

\ 

fula  ;  Morton  et  Morgagnius  concludunt, 
scrofulosas  glandulas  lymphaticas  seu  congloba¬ 
tas  esse,  ideoque  phthisin  pulmonum  etscrofu- 
lam  proprietate  corporum,  quae  afficiunt,  con¬ 
generes  esse  morbos. 

xliii.  Sed,  quoniam  glandulae  lymphaticas 
in  ea  tantummodo  parte  conspiciuntur,  ubi 
aspera  arteria  se  primum  bifurcam  ostendit 
dum  tabercula,  ubique  pulmonum,  oculis  ob¬ 
veniunt ;  et,  quoniam  in  his  neque  vesiculae, 
neque  cellulae,  neque  profedo  ulla  prorsus  vasa, 

etiam 


*  Aud.  Monron.  Pr celeti.  Anatomic .  in  AcacL 
Edin. 

etiam  per  microscopium ,  percipi  possunt,  licdt 
arteria  pulmonalis  et  vena  pulmonalis  immisso 
humore  impleta  sint  *  ;  non  videtur  esse,  un¬ 
de  concludant  medici,  tubercula,  in  pulmoni¬ 
bus  phthisicorum  deprehensa,  esse  induratas 
glandulas  lymphaticas . 

xliv.  Quinetiam,  scrofula  et  phthisis  dif¬ 
ferunt  inter  se  aetate,  qua  mortales  adoriun¬ 
tur.  Scrofula  enim  infantum,  frequentissime 
in£er  secundum  et  septimum  aetatis  annum, 
glandulos  depascitur ;  dum  phthisis,  contra, 
rarissime  impuberibus  obrepit. 

xlv.  Neque  conveniunt,  porro,  anni  tem¬ 
pore,  quo  ingravescunt  et  levantur.  Namque 
scrofula  mitescit,  nonnunquam  prorsus  sana¬ 
tur,  autumno  et  hieme  \  sed  saepe  revertitur, 
vere  et  aestatis  initio  :  phthisis  autumno,  hi¬ 
eme. 


#  Vid.  Stark.  Posthumous  Works,  pag.  26. 

eme,  et  primo  vere  ingravescit ;  fugiente  vere 
et  ineunte  aestate,  fere  semper  levatur. 

xlvi.  Praeterea,  veteres  Grjeci  et  Roma- 

•  **N 

ni  raro  scrofula  deformes  erant,  lenta  tamen 
phthisi  saepe  consumebantur. 

xlvji.  Similitudo,  denique,  quam  phthisi 
esse  cum  scrofula  medicorum  plurimi  conten¬ 
dunt,  fuit  hucusque  inutilis,  imo  etiam  haud 

raro  perniciosa ;  cum  suggesserit  curationem, 

* 

quae  adeo  phthisin  non  levat,  ut  exasperet,  et 

mortem  approperet. 

* 

x  l  vi  1 1 .  Tkorax  ma  le  conforma  tus .  —  An¬ 
gustia  thoracis,  sive  congenita,  sive  malo  more 
infantes  ardtis  fasciis  obligandi  indudta,  haud 
raro,  ut  inter  omnes  fere  medicos  consentitur, 
phthisin  concitat.  Temperamento  corporis 
sanguinei  saepius  angustis  thoracibus  sunt, 
quam  strumosi ;  at  adhuc  saepius  melancho¬ 
lici, 

lici,  vel  ex  parte  melancholici  ex  parte  san¬ 
guinei. 

xlix.  Pulmones  detrimentum  ex  angustia 
thoracis,  omni  aetate,  accipere,  plus  satis  con¬ 
stat  :  tunc  vero  maxime,  ubi  appropinquat 
vitse  meridies  ;  quo  tempore,  arteria  magna 
atque  arteria  pulmonalis  eam  attingunt  ampli¬ 
tudinem,  quam  vis  cordis  et  arteriarum  requi¬ 
rit,  atque  in  pulmones,  prae  caeteris  partibus, 
sanguis  impetu  distribuitur.  Quocirca,  si? 
pr?e  exiguitate,  arteriae  pulmonales  sanguinem 
in  ipsas  impulsum  transmittere  nequeant,  vel 
si  ex  his  quaedam,  prae  caeteris,  compriman¬ 
tur  ;  fieri  non  potest,  quin  in  pulmonibus  san¬ 
guis,  supra  quam  debet,  cumuletur,  nimiosque 
arteriarum  motus  incitet,  quibus  eruor  vel  se¬ 
rum  in  bronchia  telamvQ  cellulosam  pulmonum 
effundatur. 


l.  Idem 

l.  Idem  faciunt  omnes  corporis  positurae, 
quibus  coangustetur  thorax,  modo  diu  in  his 
perseveretur.  Hinc  patet,  quamobrem  sedem 
tarii,  prae  caeteris,  phthisi  obnoxii  sint. 

li.  Debilitas . — Quibus  vox  est  tenuis  et 
stridula,  quique  ad  catarrhum  proclives  sunt, 
multumque  pituitae  exscreant  ex  pedore,  ii 
sane  pulmonum  imbecillitate  phthisi  oppor¬ 
tunissimi  sunt  *.  Propter  enim  naturalem  in¬ 
firmitatem,  pulmones  apti  sunt,  in  quibus  san¬ 
guis  congeratur,  atque  vel  inflammationem 
moveat,  vel  ex  vasis  erumpat. 

li  1»  Contendit  Rushius,  debilitatem,  vel 
congenitam  vel  postea  indudam,  solam  cau¬ 
sam  esse,  qua  mortales  in  phthisin  proclives 
sint.  Omnes  enim  causae,  uti  putat,  quibus 
hic  morbus  concitatur,  corpus,  maxime  verd 

D  pulmones, 


Vid.  Morton.  Phthisiolog .  pag.  94. 

pulmones,  debilitant.  Neque  alio,  dicit,  mo¬ 
do,  quam  pulmones  infirmando,  ad  phthisin 
movendam  pollet  angustia  thoracis.  Hic  ve¬ 
ro  au&orem  pro  me  ponam. 

i, 1 1 1 .  i.  “  In  an  hereditary  consumption, 
“  there  is  either  an  hereditary  debility  of  the 
“  whole  system,  or  an  hereditary  mal-confor- 
u  mation  of  the  breast.  In  the  latter  case, 
“  the  consumption  is  the  effed  of  weakness, 
“  communicated  to  the  whole  system  by  the 
“  long  continuance  of  difficult  respiration, 
“  or  of  such  injuries  being  done  to  the  lungs, 
“  as  are  incompatible  with  health  and  life.” 

2.  Tubercula,  quae  plerique  medicorum 
phthisis  causam  existimant,  sunt,  uti  putat 
Rushius,  “  effe&s  of  general  debility  com- 
“  municated  to  the  bronchial  vessels,  which 
“  causes  them  to  effuse  a  preternatural  quan* 

6t  tity  of  mucus,  whicli  is  sometimes  poured 

M  into 

“  into  the  trachea,  from  whence  it  is  dischar- 
“  ged  by  hawking,  but  more  frequently  it  is 
“  effused  into  the  substance  of  the  lungs, 
“  where  it  produces  those  tumors  called  tu- 
s<  bercles*’* 


CAUS  M 

GAUSiE  EXCITANTES. 


tiv.  Tot  causas,  unde  phthisis  oriatur,  me¬ 
morarunt  auctores,  ut  omnes  recensere  lon¬ 
gum  esset.  Earum  igitur  tantum  mentionem  • 
injiciam,  quae  phthisin  frequentissime  conci¬ 
tare  observantur. 


lv.  Hjemopttsi , — seu  sputo  sanguinis,  me¬ 
dici  haud  pridem  fere  omnes  existimarunt, 
pulmonum  ulcerationem  et  phthisin  superve¬ 
nire.  Sed,  quum  saepe  accidat,  ut  vi  extrin¬ 
secus  thoraci  illata,  et  aliis  quibusdam  causis, 
exspuatur  sanguis  ex  pulmonibus,  neque  ta¬ 
men  phthisis  superveniat ;  verisimile  est,  spu¬ 
tum  sanguinis  raro  in  phthisin  transire,  nisi 
in  iis,  qui  constitutione  corporis,  ab  alterutro- 


que 

„  que  parente  accepta,  in  hunc  morbum  procli¬ 
ves  sunt. 

lvi.  Quum  vero  haec  constitutio  non  sem~ 
per  evidens  sit,  et  fieri  possit,  ut  sanguinis 
sputum  ex  pulmonum  nonnunquam  tuberculis 
oriatur,  satius  est  exspuitionem  perinde  cu¬ 
rare,  ac  si  phthisin  utique  frequenter  move¬ 
ret  ;  praecipue  si,  post  exspuitionem,  urgeat 
et  ingravescat  tussis.  Namque  haec,  obstan¬ 
do  quo  minus  sanentur  rupta  vasa,  efficiat,  ut 
sanguis  serumve  iterum  effundatur  iterumque 
in  laxam  materiam  cellulas  avi  pulmonum;  u~ 
bi  stagnet,  et,  ulcere  moto,  veram  insanabi- 
lemque  phthisin  inducat. 

l vii.  Catarrhus — raro  iis,  quibus  est  firma 
constitutio  corporis,  phthisin  concitat.  Quum 
vero  frigus,  unde  catarrhus  oritur,  morbum 
faciat  cutis  halitum  supprimendo,  atque  aver¬ 
tendo  sanguinem  nimia  copia  in  pulmones ; 

haud 

haud  negandum  est,  mortales  vel  firma  corpo^ 
ris  constitutione,  neque  natura  ad  phthisin 
proclives,  adeo  tamen  catarrho ,  modo  gravis 
sit  aut  saepe  repetat,  debilitari  posse,  ut  eos 
tabes  invadat  et  consumat.  Neque  profe&o 

t 

dubium  est,  quin  phthisicis  parentibus  ortis 
phthisin  persaepe  moveat  catarrhus  ;  at  maxi- 
m&  pestilens,  influenza  vulgo  dictus,  ex  quo 
plus  detrimenti  pulmones,  quam  ex  simplice, 
accipiunt. 

lviii.  AstHma — in  hydrothoracem  frequen¬ 
tius  transit,  quam  in  phthisin.  At  modo  ta¬ 
men,  qui  suspiriosi  sunt,  ridem  haereditariS. 
corporis  proprietate  in  phthisin  proclives  sint ; 
fieri  haud  raro  potest,  ut  asthmatis  accessiones 
infirmatos  brevi  pulmones  reddant  aptos,  in 
quibus  sanguis,  supra  consuetudinem,  cumu¬ 
letur,  et  inflammationem  moveat  atque  ab¬ 
scessum. 


LIX. 

lix.  Pneumoniae , —  quippe  cum  medica¬ 
menta  et  remedia,  quibus  sanetur,  jamdudum 
cognita  sint,  et  opportune  data  plerumque  re¬ 
spondeant,  raro  supervenit  phthisis.  Oppor¬ 
tunitate  vero  omissa,  pars  inflammata  sup¬ 
purat,  et  abscessum  in  pulmonibus  format.  Si 
abscessu  brevi  rupto  pus  molimine  haud  mag¬ 
no  extussitur  ;  ulcus  haud  raro  sanescit,  et 
aeger  pristinum  paulatim  vigorem  redipisci¬ 
tur.  Sin  in  abscessu  pus  diu  remoratur,  ae¬ 
gerrime  extussitur,  et,  extussitum,  mali  habi¬ 
tus  est,  neque  remittit  heffiica  febris ;  aeger 
omnibus  pedetentim  malis  inveteratae  phthisis 
consumitur. 

lx.  Nonnulli  morborum,  qui  faciunt,  ut 
papulis  efflorescat  summa  cutis,  atque  acris 
quaedam  materia,  ab  ipsis  generata,  in  omne 
corpus  diffundatur,  phthisin  persaepe  conci¬ 
tant.  Hujus  generis  sunt,  variola ,  scarlatina , 
atque  rubeola  ;  at  haec  maxime,  quia,  ut  do¬ 


cet 

cet  experientia,  pulmones,  prae  cseteris  cor* 
poris  partibus,  inflammatione  aflicere  solet. 
His  accedat  lues  venerea ,  quo  sane  morbo 
nullus  phthisin  saepius  concitat. 

lxi.  Profluvia,  sive  naturalia,  sive  vetera  un¬ 
decunque  orta,  plenitudinem  haud  raro  faciunt 
corporis,  quae  in  phthisicis  committit,  ut  pul¬ 
mones  inflammatione  capiantur  et  tabescant. 

lxii.  Calculi,  denique,  in  pulmonibus  ge¬ 
nerati  ;  atque  pulvis,  scobs  ferrea,  lignea,  la-* 
pideave,  extrinsecus  a  fabris  in  pulmones  cum 
spiritu  addudfa  ;  imo  etiam  clavi  in  pulmones 
delapsi  phthisin  interdum  movent. 


PROGNOSIS. 


*  Vid.  Morton.  Phthisiolog .  pag,  267  et  277. 

PROGNOSIS. 


lxiii.  Quum  phthisis  plerumque  lethalis 
sit,  medici  raro  possunt  ea  tabescentibus  salu¬ 
tem  polliceri.  Verum  interdum  tamen  phthi¬ 
sici,  quorum  saluti  desperatur,  ad  sanitatem 
perveniunt. 

i 

lxiv.  Phthisis  haereditaria,  quae  ex  thorace 
male  conformato  orta  est,  aegrum  semper  ab¬ 
sumit  :  quippe  causa,  quae  genuit,  non  potest 
submoveri. 

lxv.  Phthisis,  quae  sanguinis  sputo,  catar- 
rho ,  vel  pneumonice  supervenit,  haud  raro  sana¬ 
tur,  modo  aeger  non  ortus  sit  phthisicis  pa¬ 
rentibus.  Imo,  hujusmodi  parentibus  nati 

E  nonnunquam 

nonnunquam  revalescunt,  si  angusto  thorace 
non  sint ;  sique  pus  bonum  facile  extussiatur, 
nequedum  gravis  heftica  vires  dissipaverit. 
Phthisi  vero  marcescentium,  quorum  capiti¬ 
bus  defluunt  capilli,  et  vires  diarrhoea  labun- 
tur,  vitam  conservare  vix,  imo  ne  vix  quidem, 
medicina  potest*. 

/ 

lxvi.  Ex  quacunque  causa  phthisis  oriatur, 
eorum,  qui  pus  magna  copia,  et  interpositis 
temporibus,  expedlorant,  plures  ad  sanitatem 
redeunt,  quam  eorum,  qui  parca  quantitate,  et 
magna  continenter  difficultate,  extussiunt. 

% 

jlxvii.  Abscessus,  in  auribus  et  pedibus  or¬ 
ti,  dicuntur  interdum  sanasse  phthisin  pulmo¬ 
num. 

lxvi  ii. 


*  Yid.  Hippocrat.  Aphoruvu  Se£l.  v.  Aph.  xii. 

Lxvni.  Phthisis  gravis  autumno  praesentias 
periculum  intentat,  quam  vere ;  frigus  enim 
hiemale  semper  exasperat  ejus  vim,  dum  levat 
plerumque  siccus  et  temperatus  aer  aestivus, 

lxix.  Graviditas  et  ladtatus*  haud  raro 
phthisin,  ad  tempus,  sistunt.  Plerumque  ve¬ 
ro,  partu  edito  et  la&atu  finito,  morbus  inter» 
missus  revertitur,  et  brevi  aegram  absumit, 
Quinetiam,  insania  phthisin  nonnunquam  le¬ 
vat,  imo  etiam  interdum  prorsus  sanat, 

SIGNORUM 


*  *  Vid.  Morton.  Phtbisiol&g .  cap.  iii.  pag.  33, 

SIGNORUM  QUORUNDAM  RATIO. 

lxx.  Tussis. — Ob  consensum,  qui,  per  ner- 
vos,  est  laryngi  cum  pulmonibus,  quicquid  hos 
irritat,  illam  quoque  offendit.  Quum  ita  sit, 
quo  tempore  bronchia  muco,  tuberculis,  vel 
pure  irritantur,  larynx  quoque  male  se  habet ; 
atque,  propter  consortium,  quod,  nervorum 
interventu,  huic  intercedit  cum  musculis  qui¬ 
bus  anima  reciprocatur,  tussis  movetur,  qua 
nociva  expellantur  ex  pulmonibus. 

lxxi.  Spirandi  difficultas — oritur  partim 
ex  fistulis  pulmonum  aeri  imperviis ;  partim  ex 
dolore,  qui  impedit,  quo  minus  phthisicus  pul¬ 
mones  in  justam  amplitudinem  expandat. 
Sanguis  igitur  neque  in  pulmones  expedite 

distribuitur, 

distribuitur,  nedum  ex  purpureo  in  vitalem 
convertitur  hausto  in  pulmones  spiritu.  Quo 
vero  difficilius  sanguis  in  pulmones  diffundi¬ 
tur,  et  quo  minus  in  vitalem  rubescit  diffusus, 
eo  sane  crebrius  spiritus  accipitur  et  redditur, 
eoque  operosius. 

lxxii.  Febris  hectica,  —  ex  parte,  movetur 
debilitate  totius  hominis,  prae  qua,  corpus  pro¬ 
priis  humoribus,  supra  consuetudinem,  irrita¬ 
tur  ;  atque,  ex  parte,  pure  absorpto  ex  ulce¬ 
ribus  pulmonum,  et  per  absorbentia  vasa  de¬ 
lato  in  sanguinem. 

lxxiii»  Debilitatem  et  maciem—  inducit 
non  solum  sanguis  non  rite  paratus  in  pulmo¬ 
nibus  ulcerosis ;  verum  etiam  pus  hinc  absorp¬ 
tum,  quod  sanguinem  caeterosque  humores 
corrumpit,  atque  vasa  absorbentia  irritando 
efficit,  ut  ex  tela  cellulosa  adeps  resorbeatur. 


LXXIV*  _ 

lxxiv.  Sudor  colli^uativus — oritur  ex  de¬ 
bilitate  et  laxitate  arteriarum  exhalantium  ; 
pras’  quibus,  nimis  facile  dilatantur  impulso 
in  eas  humore  a  corde  et  amplioribus  arteriis, 
quas,  per  heSUcce  accessiones,  solito  incitatius 
moventur. 

lxxv.  Diarrhoea  collisu ativa — iisdem  nas¬ 
citur  causis,  ac  sudor.  Quum  autem  cutis  et 
alvi  exhalationum  ea  sit  ratio,  ut,  utracunque 
profusa,  altera  parcior  fiat ;  phthisicis  accidit, 
ut,  alvo  soluta,  sistatur  sudor,  et,  sudore  ma¬ 
nante,  consistat  alvus.  Hinc  apparet,  quare 
sudor  et  diarrhoea  phthisicos  urgeant  alternis 
vicibus,  prout  urgeat  et  remittat  hettica. 

*  ' 

lxxvi.  Sputum  purulentum, — quocum  san¬ 
guis  interdum  commiscetur,  provenit  ex  rupto 

« 

abscessu,  et  erosis  vicinis,  quibus  continetur 
sanguis,  vasis. 


i 


CURATIO 

lxxvii.  Phthisi  etiamnum  nascente,' —op¬ 
timum  fa&u  est  praecavere,  ne  in  pulmonibus 
ingenerentur  tubercula,  vel  ne  ingenerata  in¬ 
flammationem  capiant. 

lxxviii.  Quoniam  omnia  signa  phthisis 
incipientis  debilitatem  totius  corporis  indi¬ 
cent,  quae,  uti  putant  medici,  ad  tuberculo- 
rum  generationem  conducit ;  oportet  phthi¬ 
sicum  se  confirmare,  neque  tamen  irritare,  et 
nimis  implere.  Hunc  in  finem,  phthisicus, 
dum  omnia  sedulo  vitat,  quae  pulmonibus  de¬ 
trimentum  afferant,  debet  idoneo  regimine, 
et,  si  opus,  medicina,  pristinum  sibi  vigorem 
restituere. 


LXX1X. 

lxxixs  Hoc  consilio,  debet  phthisicus 
quamprimum  de  sedentaria  vita  desistere, 
itemque  omnibus  negotiis,  quae  animum  cura 
coquant,  solicitudineve  vexent.  Cutem  quo¬ 
que  curare  oportet ;  et  cavere,  ne  a  humido 
% 

» 

coelo,  et  subitis  frigoris  atque  caloris  vicissi¬ 
tudinibus,  detrimentum  accipiat. 

lxxx.  Diaeta,  quae,  uti  docet  omnium 
fere  medicorum  experientia,  phthisicis  longe 
optime  convenit,  ex  lade  constat  et  farraceis. 
Hujusmodi  enim  diaeta,  dum  mitis  et  boni 
succi  est,  atque  satis  nutrit,  non  irritat,  neque 

incitat  nimis  cor  et  arterias. 

«  / 

lxxx  i.  Lac  vaccinum,  quippe  cum  facilius 

t 

parari  possit,  atque  eo,  fere  ex  toto,  phthisici 
vivere,  caeteris,  modo  nihil  obstet,  anteferen¬ 
dum  est.  Quoniam  vero,  prae  majore  casei 

\ 

copia,  quam  ventriculi  succo  coagulatum 
praebet,  est  concodu  difficilius,  interdum  alii 

ladi 

Ia£ti  posthabetur,  praecipue  caprino  et  asi- 
nino. 

lxxxii.  Si  lac  in  ventriculo  acescat,  atque 
ru&um  acidum  caeteraque  mala  movet,  quae 
ex  cibis  male  concodtis  oriuntur,  ei  pauxil¬ 
lum  sacchari  *  admiscendum  est,  vel  rosarum 
conditivarum.  Sed  antacida ,  uti  a  medicis 
nominantur,  la&i  admista,  vel  per  se  assump¬ 
ta,  atque  subinde  opium,  efficaciora  periculo 
comperta  sunt. 

lxxxiii.  Prae  caeteris  exercitationibus, 
phthisicis  conveniunt  equitatio  et  navigatio. 
Uti  equitatio  omnia  viscera  salutariter  agitat, 
ita  nulla  alia  exercitatio  tantum  ad  corpus 
confirmandum  pollet.  Quo  respondeat  exer¬ 
citatio,  cum  tempore  tum  gradu  constans  esse 

F  debet. 


*  Vid.  Bagliv.  pag.  325. 

debet.  Utenda  est  ante  meridiem,  quando  ne¬ 
que  tempestas  pluviosa  est,  neque  spirat  aqui¬ 
lo  *  aut  subsolanus. — Longa  navigatio  phthi- 
sin  nonnunquam  curavit.  Interdum  vero,  iis 
potissimum  quibus  insueta  est,  quorumque  vi¬ 
res  jam  exhaustae  sunt,  adeo  non  proficit,  ut 
plurimum  noceat,  imo  etiam  mortem  appro¬ 
peret. 

lxxxiv.  Aer,  quo  phthisicus  vitam  degit, 
purus  esse  debet,  tepidulus  et  siccus.  Aer 
marinus,  quippe  qui  purior  habeatur  terrestri, 
cum  navigatione  ad  curandam  phthisin  miti- 
gandamve  conspirare  putatur.  Quoniam  vero 
aer  marinus,  nisi  procul  a  terra,  parum  pro¬ 
ficit,  quippe  enim  phthisicis  nocent  commisti 
aer  marinus  et  terrestris  f ;  migrare  in  oram 

maritimam, 


*  Vid.  H  ippocrat.  Aphorism.  Se£l.  iii.  Aph.  v, 

«  n 

f  Vid.  Rush.  Inquiry ,  &;c.  vol.  ii. 


DE  PHTHISI  PULMONUM. 


43 


maritimam,  vel  nave,  sed  non  longe,  ve&ari, 
nihil  proficit. 

lxxxv.  Vestitus  is  esse  debet,  qui  Cutis  ex¬ 
halationem  eliciat.  Hoc  consilio,  oportet 
phthisici  laneum  xylinumve  habeant  cuti 
proximum  indusium.  Sed,  cum  in  Britan¬ 
nia,  prae  tempestatis  varietatibus,  difficile  im¬ 
primis  sit,  cutis  halitum  constanter  evocare 
laneis  vestimentis,  hinc,  primo  quoque  tem¬ 
pore,  migrare  phthisici  debent  in  regiones, 
ubi  aestatem  longam  praebet  Jupiter,  tepidas- 
que  hiemes.  Ideoque  aptissime  a  Britannia 

i 

Montem  Fessulum,  Italiam,  Hispaniam, 
vel  Insulam  Balearem  Minorem,  itur. 

lxxxv  i.  Si  regimen,  per  se,  non  satis  valet 
ad  pristinum  phthisicis  vigorem  restituendum, 
medicamenta,  ex  iis  quae  corpus  roborant,  in 
auxilium  vocanda  sunt.  Hujus  generis  effica- 
cissima  sunt  cortex  cinchonce ,  et  praeparata  e 
ferro.  Haec  vero,  cum  aptum,  quod  inflam¬ 
matione 

matione  capiatur,  corpus  reddant,  nunquam 
assumenda  sunt,  quando  est,  unde  inflammari 
pulmones  medici  suspicentur. 

nxxxvn.  Phthisi  confirmata , — medicorum 
est  tuberculorum  inflammationem  discutere. 
Quoniam,  pulmonibus  ulceratis,  medicamenta 
plerumque  parum  ad  phthisin  sanandam  pol¬ 
lent,  assumenda  sunt,  primum  ut  signa  osten¬ 
dunt,  pulmones  prope  esse,  ut  inflammationem 

/ 

capiant. 

lxxxviii.  Efficacissimum  remedium,  quo 
praecaveatur  inflammatio,  sanguinis  detradlio 
est.  Hoc  ideo  phthisis  tempore,  mittendus 
sanguis  est  ea  copia,  quam  vis  morbi  deside¬ 
ret,  et  aegri  vires  atque  consuetudo  pati  posse 
videantur.  Optimum  plerique  medicorum 

i 

putant,  uncias  a  quatuor  ad  o6to  decemve  ex 
brachio  subinde  mittere  #. 

LXXXIX. 


*  Vid.  Morton.  Phtbisiolog.  pag.  194. 

lxxxix.  Eundem  in  finem,  itidem  efficax 
exulceratio  est,  maxime  si  imposito  idoneo 
unguento  caveatur,  ne  exulcerata  pars  cuti¬ 
culam  obducat.  Sed,  cum  exulcerationem 
perpetuare  semper  aegro  in  primis  molestum 
sit,  satius  videtur,  setaceo  facio,  ex  parte  pul¬ 
moni  inflammato  quam  proxima  materiam  de¬ 
mere.  Hoc  enim,  quoniam  facit,  ut  ab  inter¬ 
aneis  evocetur  sanguis,  non  urgentem  modo 
pulmonis  inflammationem  digerat,  verum,  si 
perpetuetur,  obstet  quoque,  ne  invadat  nova. 

xc.  Alvus,  quoties  opus,  debet  laxari  vel 
medicamentis,  ex  iis  quas  leniter  emolliunt,  ve- 
luti  manna,  radice  Pontica,  et  muriate  hydrar - 
gy?  i  dulci ;  vel  lotionibus  duci.  Verum,  cum 
alvus,  si  vehementius  fluit,  aut  saepius  ducitur, 
raro  pulmonis  inflammationem  discutiat  *,  fed 

hominem 


*  Vid.  Etmuller.  tom,  ii.  pag.  627. 

hominem  semper  multum  infirmet,  ipsaquc 
difficile  sistatur,  nunquam  acriter  exinani¬ 
enda  est. 

xci.  Sales  quidam  medii ,  et  vomitoria  ea 
copia  assumpta,  qua  nauseam  tantum  moveant, 
quippe  cum  sanguinem  ad  summam  cutem 
evocent,  nonnihil  fortasse  conferant  ad  dige¬ 
rendam  pulmonis  inflammationem.  Vomitus 
vero  anceps  remedium  videtur.  Committendo 
enim,  ut  in  pulmonem  sanguis  incitata  vi  im- 

N. 

pellatur,  non  sanguinis  modo  sputum  moveat, 
verum  pulmonis  quoque  intendat  inflamma¬ 
tionem,  praecipue  si  natura  aeger  sit  pedtore  an¬ 
gusto. 

xcii.  Tussis,  utpote  qua  intendatur  inflam¬ 
matio,  sedanda  est,  quoties  urget,  potulentis, 
ex  iis  quae  fauces  illinunt,  atque  acria  obtun¬ 
dunt,  etiamque  temperato  opii  usu. 


xcm. 

xciii.  Diaeta  parca  ex  iis  composita,  quae 
facile  concoquuntur,  et,  dum  vires  nutriunt, 
non  cor  nimis  incitant  et  arterias,  phthisicis, 
quorum  in  pulmonibus  inflammatio  est,  opti¬ 
me  convenit.  Hujus  generis  est  lenis  sorbi¬ 
tio  ex  cycate  circinali ,  vel  ex  ptysana,  vel  ex 
milio,  vel  ex  oryza,  ladle  adjedto.  Acidula 
quoque  sorbitio,  quam  ex  farina  avenacea  aces¬ 
cente  Scoti  praeparant,  et,  ipsorum  lingua, 
sowens  nominant,  phthisicis  idonea  est. 

xciv.  Exercitatio,  qua  utuntur  phthisici, 
levis  esse  debet,  namque  imbecillitas  et  in¬ 
flammatio  gravem  non  sinunt.  Si  vires  pa¬ 
tiuntur,  convenit  lento  pede  ambulare  vel  equi¬ 
tare.  Sin  has  exercitationes  imbecillitas  pro¬ 
hibet,  itinere  plano  et  levi  gestari  commodis¬ 
simum  est. 

xcv.  Phthisi  inveterata, ~ medicorum  est, 
dum  ulceratum  pulmonem  sanare  moliuntur, 

praecavere, 


1 


48  DISPUTATIO  MEDICA 

praecavere,  ne  a  pure  absorpto  phthisicus 
grave  detrimentum  capiat,  et  mala  levare, 
quibus  maxime  urgeatur. 

xcvi.  Uti  nimia  vis  inflammationis  impe¬ 
dit,  quo  minus  ulcus  ad  sanitatem  perveniat ; 
ita,  si  arteriarum  pulsus  pleni  et  duri  sint,  at¬ 
que  vires  sinant,  tantum  sanguinis  detrahere 
conveniet,  quantum  requirat  nimia  inflamma¬ 
tio  * 

xcvii.  Ad  ulcera  pulmonum  sananda,  me- 
dici  dare  solent  medicamenta,  ex  iis  quae  bal¬ 
samina  nominantur.  Sed,  quum  haec  cor  et 

f 

arterias  multum  incitent,  fieri  vix  potest,  quin 
noceant,  si  ulla  pars  pulmonum  inflammatione 
laboret.  Quando  autem  conquievit  inflammas 
tio,  et  aegri  vires  jam,  magna  ex  parte,  de¬ 
fluxerunt, 

c  7 


* 


Vid,  Cullen.  First  Lines,  vol,  ii.  pag.  461. 

fluxerunt,  balsama  nonnunquam  proficiunt. 
Hujus  generis  medicamentorum  optimum  To¬ 
lutarium  est.  Hoc  vel  in  ventriculum  assuma¬ 
tur,  vel  una  cum  vapore  aetheris  sulpburici  spi¬ 
ritu  adducatur  in  pulmones,  et  ipsis  partibus 
ulcerosis  admoveatur. 

xcviii.  Quum,  uti  periculis  compertum  est* 
acidum  carbonicum  facultate  roborandi,  pari¬ 
ter  atque  acrimoniam  obtundendi,  polleat^ 
phthisi  marcentibus  interdum  forsitan  profi- 
ciat,  dummodo  una  cum  spiritu  in  pulmones 
hauriatur*.  Namque,  quantulumcunque  pos¬ 
sit  ad  ulcus  sanandum,  phthisicos  tamen  haud 
dubie  minus  aptos  reddit,  qui  corripiantur 
catarrho  ;  morbo  sand,  qui  nunquam  non 
phthisin  exasperat.  Quinimo,  modo  in  ejus 
usu  perseveretur,  heffiicce  accessiones  haud  ra- 

G  rd 


*  Vid.  Dobson,  Commentaries  on  Fixed  Air, 

ro  cessant,  atque  pus  multo  facilius  extussitur 
ex  pulmonibus. 

xcix.  Tussilaginis  succus,  vel  aqua  vehe- 

% 

menter  deco&a  ex  ea,  a  quibusdam  putatur 
phthisicis  prodesse.  Modb  enim  copia  satis 
magna  assumatur,  tussim  mitigat,  itemque 
heElictf  accessiones ;  quod  tamen  itidem  fa¬ 
ciunt  caetera  medicamenta,  ex  iis  quae  demul - 
centia  nominantur. 

c.  Inter  accessiones  heElicce,  medicamenta, 
ex  iis  quae  refrigerant,  aegro  assumenda  sunt. 
Ad  calorem,  quem  movet  febris,  minuendum 
idonea  aqua  est,  quam  grate  acidulam  fecit 
acidum  sulphuricwn ,  acidum  tartarosum  ;  aut 
succus  malorum  aureorum  citreorumve. 

ci.  i.  Oportet  diaetam  mitem  esse,  qualis¬ 
que  corpus  satis  nutriat.  Quando  duntaxat 
levis  pulmonum  inflammatio  est,  pauxillum 


carnium 

carnium  assumere  permittatur.  Has  vero  de¬ 
bent  esse,  quae  natura  delicatae  sint,  neque 
multum  stimulent.  Hujus  generis  sunt  aqua 
deco&a  ex  pullo  gallinaceo,  vel  ex  carne  vi¬ 
tulina;  jusculum  ex  vitulinis  pedibus;  ostrea; 
musculi. 

2.  Fru&us,  porro,  maturi,  et  serum  buty¬ 
ri,  quippe  cum  natura  ad  acescendum  prona 
sint,  corpus  jucunde  refrigerent  atque  vires 
recreent,  ad  libitum  assumantur,  nisi  ad  diar¬ 
rhoeam  proclivitas  sit,  quae  sane  quam  max¬ 
ime  praecavenda  est. 

en.  Quando  phthisis  inveteravit,  exerci¬ 
tatio  ea  esse  debet,  qua  per  vires  alienas  uta¬ 
mur.  Quod  si  vires  patiuntur,  ad  eas  exerci¬ 
tationes  decurratur,  quibus,  per  nostras  vires, 
utimur,  modo  corpus  non  fatigent.  Demissi 
funis  motus  bona  exercitatio  est :  quippe  enim 
ad  restituendum  corpori  vigorem  multum  con¬ 
ducit, 

ducit,  ideoque  aptum  reddendum,  quod  vehe- 
mentiorem  exercitationem  impune  ferat. 

cui.  Simul  atque  tussis  rarior  atque  mitior 
fit,  atque  conquiescit  pulmonum  inflamma¬ 
tio  ;  languor  et  debilitas,  quae  remanent,  op¬ 
time  sanantur  medicamentis,  ex  iis  quae  cor¬ 
pus  firmant. 

civ.  Quando  vel  aegri  ipsius  amicor umve 
negligentia,  vel  medicina  parum  valente, 
phthisis  usque  eo  increvit,  ut  sanari  non  pos¬ 
sit,  medico  nihil  sane  restat,  nisi  ut  levet  sig¬ 
na  graviora. 

f 

cv.  Signa  autem,  quae  levare  debent  me¬ 
dici,  sunt  tussis,  dolor,  sudor,  diarrhoea,  aph¬ 
thae,  atque  expe&orandi  difficultas. 


cvi.  Tussis 

cvi.  Tussis  vel  omnino,  vel  saltem  aliqua 
ex  parte,  sedari  potest  opio,  quo  sane  nullum 
medicamentum  ad  dolorem  omnigenum  mi¬ 
tigandum  plus  valet.  Tussis  quoque  quadan- 
tenus  levatur  medicamentis,  ex  iis  quae  demul¬ 
centia  dicuntur.  In  horum  vero  usu,  quippe 
cum  nauseam  plerumque  brevi  moveant,  diu 
perseverari  non  potest.  Sub  finem  phthisis, 
quando  vires  fere  emortuae  jam  sunt,  atque, 
prae  expedtorandi  impotentia,  pulmones  pure 
fere  opplentur,  opium  vel  ipsum  parce  et 
caute  assumendum  est,  neque  id  profedto,  ni¬ 
si  urgeat  necessitas  ;  tunc  enim  imprudenter 
assumptum,  aliquando,  ut  compertum  est,  mi¬ 
ram  spirandi  difficultatem  inducit,  imo  mor¬ 
tis  accelerat  gradum  *. 


cvii,  1. 


r 


*  Vid.  Morton.  Pbthinolog .  pag.  204. 

cvii.  i.  Dolor,  si  quis  urget,  levari  potest 
exulceratoriis,  alio  post  aliud,  impositis,  vel 
fonticulo  aut  setaceo.  Quando  autem  vehe¬ 
mens  est,  pulmonibusque  inesse  inflamma¬ 
tionem  indicat ;  oportet,  hirudinibus  impositis, 
sanguinem  parva  copia  detrahere  ex  parte  do¬ 
lenti  quam  proxima  :  propter  enim  debilita¬ 
tem  corporis,  sanguinem  ex  brachio  mittere 
non  licet. 

2f  Interdum  vero  dolor  nihil  quicquam  his 
(cvn.  i.)  remediis  Jevatur,  imo  ne  opio  qui¬ 
dem  ipso.  His  nihil  valentibus,  asther  sui - 
phuricus ,  in  quo  macerata  cicuta  sit,  crebro 
in  pulmones  cum  spiritu  acceptus,  haud  raro 
respondit. 

cviii.  Sudor  colliquativus  quo  minuatur, 
oportet  aegrum,  primo  mane,  ledlo  exsurgere  • 
cubiculo  dormire  amplo,  diurnumque  perfla¬ 
tum  habente,  levibus  vestimentis  inje&is  ; 

pauxillum 

pauxillum  acidi  sulphurici  aqua  diluti,  ho¬ 
ra  somni,  assumere  ;  et  parvas  identidem  do- 
ses  adhibere  sulphatis  zinci . 

cix.  Temperanda  diarrhoea  colliquativa  est 
mitioribus  astringentibus,  veluti  kino ,  catechu , 
extradlo  hcematoxyli ;  mucosis,  pulvere,  nem¬ 
pe,  gummis  tragacanthi  composito;  decocto 
albo  j  atque  opio* 

cx.  Aphthae  nonnunquam,  ad  tempus  sal- 

•  i 

tem,  possunt  sanari,  os  internum  gargarizan¬ 
do  subinde  medicamentis,  ex  iis  quae  leniter 
astringunt* 

exi.  Quo  phthisicus  pus  facilius  expedo- 
ret,  praecipiunt  medici,  ut  asam  foetidam  so¬ 
lutam  capiat,  et  lac  ammoniacum  cum  oxy~ 
meile  scillitico* 


CXIL 

cxn.  Quoniam,  gasia  quaedam  inhalare, 
phthisicis,  necne,  prosit,  nondum  satis  con¬ 
stat  ;  vel  saltem  nondum  compertum  est,  qui¬ 
bus  morbi  temporibus  et  conditionibus,  ho¬ 
rum  quidque  in  pulmones  hauriatur  ;  de  iis 
ha&enus  nihil,  ex  composito,  diximus.  Ea 
tamen  silentio  praeterire,  neutiquam  nobis 
consilium  est. 

exui.  Opinatus  dudum  Beddoesius  est, 
pleraque  malorum,  quibus  urgentur  phthisici, 
oriri  ex  nimio  oxygenio  in  corpore  ;  ideoque 
efficacissima  medicamenta,  quibus  haec  levari 
possint  et  curari,  esse  gasia ,  quae  contraria  vi 
pollent,  atque  ea,  qua  gas  oxygenium . 

cxiv.  Quum  vero  synte&icorum  pulmo¬ 
nes  adeb  jam  tuberculis,  jam  ulceribus  mor¬ 
bidi  sint,  ut,  si  accurate  computaverit  Star- 
kius,  tertia  non  amplius  eorum  pars  hau¬ 
stum  spiritum  accipiat ;  quomodo  fieri  po¬ 
test, 

test,  ut  per  eos,  sanguis  oxygenio  superquam 
satis  saturetur  ? 

cxv.  Quinetiam,  gasia,  in  quorum  virtu¬ 
tem  inexpertam  se  temere  commisit  Bed- 
doesius,  prorsus  inefficacia  periculo  comperta 
sunt ;  et  sic  clarius,  quam  argumenta,  opi¬ 
nionem  refutant,  quam  haud  pridem  tenebat, 
de  natura  phthisis. 

cxvi.  Quin  fieri  tamen  possit,  ut,  prae  qui¬ 
busdam  aegrorum  corporum  proprietatibus, 
aut  quodam  ipsius  morbi  habitu,  hydroge - 
niumy  carbonatum  hydrogenium ,  aut  ipsum 
quidem  oxy genium,  phthisicis  opituletur,  ne¬ 
gare  non  audemus. 

cxvii.  Hydrogenium  spiritu  haustum,  sen¬ 
sum  cum  pulmonum,  tum  vasorum  quae  in 
eos  diffundunt  sanguinem,  aliqua  ex  parte, 
sedat.  Quum  ita  sit,  hydrogenium  aut  per  se, 

H  aut 

aut  aere  communi  dilutum,  prout  aegris  li¬ 
beat,  phthisicis  forsitan  proficiat,  ubi  tuber- 

.  /  ^  ’ 

cula  capta  inflammatione  sunt,  aut  prope 
sunt  ut  capiantur. 

/ 

c xvi ii.  Gas  hydrogenium  carbonatum  eandem 

t 

fere  vim  possidet :  sed  magnopere  debilitat ; 
ideoque,  ut  bene  monet  Homeus,  secundus, 
nunquam,  in  phthisi  inveterata,  in  pulmones 
accipiendum. 

cxix.  Ubi  nulla  pulmonum  inflammatio 
est ;  ubi  multa  pars  virium  defluxit ;  et  ubi 
ampla  in  pulmonibus  suppurata  spiritui  of¬ 
ficiunt  :  forsitan,  uti  conje&at  Reidius,  hau¬ 
stum  oxygenium  prodesset ;  saltem  vix  du¬ 
bium  est,  quin  optatius  responderet,  quam 
aut  hydrogenium ,  aut  hydrogenium  carbona¬ 
tum, 

CX.X. 


I 

cxx.  Beddoesius,  experientia  dodtus, 
quantulum  ad  sanandam  phthisin  possint 
gasla ,  quorum  virtutes  mirifice  extulerat ; 
aliud  medicamentum,  quod  contra  hunc  mor¬ 
bum  efficax  olim  putarunt  medici,  sed  quod 
diu  obsoleverat,  nuperrime  revocavit,  et,  uti 
mos,  summis  magnifice  evexit  laudibus.  E- 
nimvero,  non  timuit  magnidicus  iste  philo- 

1 

theorus,  plus  juvenili  temeritate  asserere, 
non  plus  ad  intermittentem  sanandam  posse 
cinchoncE  corticem,  quam  ad  phthisin  curan¬ 
dam  potest  digitalis, 

/ 

cxxi.  Sed  nulla  inaniloqui  hujus  gerris 
puerilibusque  ineptiis  ponenda  est  fides  : 
quippe  hoc  medicamentum,  pariter  atque 
gasia,  quorum  virtutes  in  majus,  haud  ita 
pridem,  celebravit,  a  medicis,  gravibus  et  sa¬ 
tis  fidis,  tentatum,  parum  profuit. 

DISPUTATIO  MEDICA 


cxxn.  Praecipuae  vires,  quibus  pollet  di¬ 
gitalis,  sunt  ea  urinam  citandi,  et  ea  motus 
cordis  sedandi  atque  arteriarum  ;  quae  for¬ 
tasse  utraeque  mala,  quibus  urgentur  syntec- 
tici,  aliquatenus  levent. 

cxxiii.  Propter  enim  rationem  vaporis  ex 
pulmonibus  cum  spiritu  redditi,  et  urinae  a 
renibus  secretae,  digitalis,  quatenus  urinam 
citet,  eatenus  sanguinem  a  pulmonibus  deri¬ 
vet.  Quinetiam,  cordis  arteriarumque  mo¬ 
tus,  ex  parte,  sedando,  sanguinis  in  pulmoni¬ 
bus  impetum  minuat ;  et  sic  faciat,  ut  minus 
puris  moveatur,  atque  leviora  ex  suppuratis 
mala  oriantur. 

cxxiv.  Veruntamen,  cum  vis  sedandi, 
qua,  mirum  sane  in  modum,  pollet  digitalis, 
nihil  praeterquam  corpus  minus  aptum  fa¬ 
ciat,  quod  mala,  ex  morbida  vi  syntexis  ac¬ 
cepta,  persentiat  ;  et  fallacem  levati  morbi 

atque  futuras  prosperae  valetudinis  spem  pol¬ 
liceatur  :  et  cum  compluribus  synte&icis  cli¬ 
nicis,  quibus  rite  experiendam  curavit  Dun- 
canus,  medicus  speciatissima  fide,  nullum 
omnino  malorum  levamentum  attulerit :  ad 
sententiam  eorum  accedo,  qui  putant,  digita¬ 
lem,  quamvis  magnificis  a  Beddoesio  verbis 
laudatam,  aeque  tamen  inefficacem  esse,  atque 
innumera  alia  medicamenta,  quibus  in  tabem 
pulmonum  a  medicis  pugnatum  est. 

